KONKURRANSEREGLER FOR NBIF - GOLF
Følgende regler er basisregler som regulerer all konkurransevirksomhet i NBIF og alle underliggende ledd. 
Ut over dette kan kretsene ha egne reglementer som anses nødvendig for egen krets, så lenge disse ikke strider mot NBIFs lover og konkurranseregler.                   




Fellesbestemmelser for alle idretter og konkurranser

§ 1-1 Hvem kan delta
[bookmark: _Toc167854712]
Deltakere i lagaktiviteter kan være:
a) Bedriftsidrettslag med gyldig medlemskap
b) Bedriftsgrupper fra bedrifter med tilknytningsavtale [footnoteRef:1]  [1:   Tilknytningsavtale er et alternativ til medlemskap som gir alle ansatte i bedriften mulighet til å delta i bedriftsidrettens aktiviteter. Forespørsel sendes fra bedriften til bedriftsidrettskretsen.] 

c) Aktivitetsgrupper med tilknytningsavtale [footnoteRef:2] [2:   Aktivitetsgrupper skal ved etablering av tilknytningsavtale sende liste med navn, kontaktinformasjon og arbeidssted for alle personer som skal inngå i gruppen.] 


Deltakere i individuelle aktiviteter kan være:[footnoteRef:3] [3:   Kretsen kan beslutte å stille krav om medlemskap eller dispensasjon dersom bedrifter, firmaer, etater, yrkesgrupper, fagforeninger og andre faglige sammenslutninger deltar med et vesentlig antall utøvere i en individuell aktivitet.] 

a) Alle med gyldig medlemskap i bedriftsidrettslag.
b) Alle som er ansatt i bedrifter med tilknytningsavtale (bedriftsgruppe).
c) Alle i aktivitetsgrupper med tilknytningsavtale.
d) Andre som har ikke har medlemskap i bedriftsidrettslag.[footnoteRef:4] [4:   I denne gruppen inngår pensjonister, arbeidsledige, uføre og andre som kan anses å ikke ha enkel adgang til medlemskap i bedriftsidrettslag.] 


* Innen nevnte regler kan alle som er sykemeldte, uføre, under attføring eller under rehabilitering delta der det medisinsk ikke er noe til hinder for deltakelse. 
* Bedriften kan hente inn spillere utenfor bedriften så lenge de tilfredsstiller kravene nedenfor og det skal i hver kamp være minst 1 ansatt i bedriften eller aktivt medlem av det B.I.L som representeres.  

§ 1-2 Hvem kan ikke delta 

Aktive utøvere uten ansettelse i bedriften kan ikke delta. De kan heller ikke delta i klasser for NBIFs medlemslag i konkurranser arrangert av andre særforbunds organisasjonsledd.[footnoteRef:5] [5:   I individuelle aktiviteter kan arrangør gi aktive utøvere adgang til å delta. Det skal fremgå ifm. påmelding.] 

En idrettsutøver er aktiv i den gren konkurransen omfatter når vedkommende deltar i åpne konkurranser i samme eller beslektet idrettsgren, eller i obligatoriske kamper i lagidretter arrangert av andre enn NBIFs egne ledd. En utøver regnes ikke som aktiv etter fylte 30 år. Bowlere, bueskyttere og skyttere regnes ikke som aktive etter fylte 40 år. I Golf må alle spillere ha gyldig medlemskap i en golfklubb inneværende år, samt ha VTG/Grønt kort. Det er ikke tillatt å hente inn spillere utenfor bedrift som er aktive i spillere i NGF, type Garmin Norgescup, Srixon Cup eller er PRO-er selv om de er over 40 år. Skulle de nevnte være ansatt i en bedrift som også er medlem av NBIF og TBIK kan de delta på lik linje som øvrige medlemmer i idrettslaget. 
Nedre aldersgrense for deltakelse er 16 år.  

En aktiv utøver kan kun delta om han/hun er ansatt i bedriften som har lag og denne har ett av følgende:
a) bedriftsidrettslag med medlemskap
b) bedriftsgruppe med tilknytningsavtale[footnoteRef:6]  [6:   Aktivitetsgrupper kan ikke benytte aktive spillere.] 



§ 2 Dispensasjon
I lagaktiviteter kan det gis dispensasjon til å benytte utøvere som ikke er knyttet til laget.
Bedriftsidrettslag kan søke dispensasjon for utøvere som ikke er medlem.
Bedriftsgruppe kan søke om dispensasjon for utøvere som ikke er ansatt i bedriften med tilknytningsavtale. 
Ved innvilget utøverdispensasjon kan utøveren delta for det lag dispensasjonen gjelder for.
Regler for dispensasjon fastsettes av den krets hvor konkurransen arrangeres.

§ 3 Sanksjoner ved bruk av aktiv/ulovlig utøver
I individuelle idretter medfører bruk av aktiv/ulovlig utøver tap av resultat og kan medføre utelukkelse i inntil 3 måneder i tillegg til karantenetiden. For lag medfører forgåelsen tap av resultat og poeng og har tilbakevirkende kraft for de kamper vedkommende utøver har deltatt i. Målresultatet i disse kamper settes til 0-0, og motparten tilkjennes seieren. I begge tilfeller ilegges bot.
Se for øvrig NBIFs sanksjons- og straffebestemmelser.
Eksempler på forgåelser mot NBIFs konkurranseregler og organisasjonsleddenes kamp- og konkurransereglement er:
1. Benytte ulovlig utøver
1. Unnlate å møte til kamp uten å melde fra
1. Opptre upassende ovenfor dommer, funksjonær eller andre utøvere
1. Overtredelse av bestemmelser i kamp og konkurransereglement
1. Overtredelse av idrettsgrenens regelverk

Sanksjoner og administrative forføyninger som kan idømmes av bedriftsidrettens organisasjonsledd er:
1. Irettesettelse
1. Bot med inntil kr 500.000 for lag og inntil kr 50.000 for personer
1. Tap av plasseringer og resultat
1. Utelukkelse fra deltakelse i inntil 3 måneder, eller i et bestemt antall kamper/konkurranser innenfor et tidsrom på maksimalt 3 måneder

§ 4 Protest
Bedriftsidrettslag eller utøver(e) som ønsker et resultat kjent ugyldig, må legge ned skriftlig protest innen 5 virkedager etter stevne/kampdag. Protest på forhold under konkurransen må gjøres kjent for dommer/ stevneleder før en forlater stevnestedet.

Protest skal være signert av bedriftsidrettslagets leder og sendes rekommandert, eller leveres skriftlig mot datert kvittering, og gebyr kr 500,- må betales.[footnoteRef:7] [7:   Protestgebyrets størrelse fastsettes av kretsen/arrangøren, maksimalt kr 750,-.] 


NBIFs protestreglement skal følges
§ 5 Appell
Den som er uenig i avgjørelsen av en protest, kan appellere denne innen 5 virkedager etter at meddelelse om avgjørelsen er mottatt. NBIFs appellreglement skal følges.

§ 6 Anmeldelse
De som vil anmelde overtredelse av kamp- og konkurransereglementet må gjøre dette til nærmeste organisasjonsledd. Avgjørelsen kan ankes til et høyere organ.
Anmeldelse av straffebelagte handlinger/unnlatelser som ikke kommer inn under kamp- og konkurransereglene skal behandles av NBIFs domsutvalg. Avgjørelsen kan ankes til et høyere organ.
Anmeldelse må fremmes innen 6 måneder. Se for øvrig NBIFs sanksjons- og straffebestemmelser.


VEILEDNING FOR KAMP- OG ARRANGEMENTSEREGLEMENT
Arrangører av konkurranser for NBIFs medlemslag og tilknytningsgrupper skal ha kamp- og arrangementsreglement som fastsetter de bestemmelser som gjelder under konkurransen. Dette reglementet kan, ut fra behovet i den enkelte krets, være generelt, eller spesielt for hver idrettsgren.
Følgende punkter er basisregler som er anbefalt å vurdere innfelt i et lokalt kamp- og arrangementsreglement. Kretsene kan legge til, sløyfe eller endre til det de ønsker, og som anses nødvendig for å dekke kretsens behov innenfor deres aktiviteter, så lenge tilleggene/endringene ikke strider mot NBIFs lov og konkurranseregler.



Særbestemmelser for lagidretter[footnoteRef:8]  [8:   Særbestemmelser for lagidretter er først og fremst utformet for ballidretter som utelukkende spilles med lag.
Ved lagspill med utgangspunkt i individuelle idretter vil avvik være nødvendig.] 


Arrangørens plikter
Arrangøren er ansvarlig for minimum følgende funksjoner:

· Terminlister og registrering
· Jury med 3 personer, for behandling av protester.[footnoteRef:9] [9:   Alle saker som behandles av juryen skal oversendes overliggende myndighet for eventuell videre behandling etter 
NBIFs konkurranseregler.] 

· Førstehjelpsutstyr som er tilgjengelig under arrangement.[footnoteRef:10] [10:   Klubben har tilgjengelig utstyr. Forøvrig gjelder NIFs retningslinjer for lege- og sanitetstjeneste ved idrettsarrangement.
] 

· Resultatlister.

Lagleders plikter
Lagleder skal sørge for at NBIFs lover og regler er kjent for utøverne, samt påse at de overholdes. Dersom det er tvil om en idrettsutøver er å regne som aktiv, plikter ethvert lag å undersøke når vedkommende siste gang deltok i den aktuelle idrettsgren.

Registrering/Scorekort
Lagleder skal i god tid før kampen sørge for korrekt utfylling i golfbox. Spillernes fornavn, etternavn og medlemsnummer skal påføres. Lagene skal være markør for hverandre og enige ved resultatene etter de første 9 og siste 9. Lagleder på hjemmelaget skal sende inn resultatene til TBIK fortløpende. Se øvrig turneringsinformasjon. 

Beramming, omberamming eller avlysing av kamper
Varsel om beramming, omberamming eller avlysing av kamp skal være mottatt av berørte parter senest torsdagen føre og gir ingen ekstra kostnad. Unntak kan kun gjøres om alle parter samtykker i kortere frist.
Dersom kampen omberammes etter fristen vil det påløpe et omberammingsgebyr på kr 500,- som skal betales før neste kamp. 
Laget som omberammer skal kontakte krets og motstander.
Kretsene kan dispensere fra denne regel for spesielle yrkesgrupper og i særtilfeller.

Ventetid og uteblivelse
En berammet kamp skal spilles til fastsatt tid og sted. Dersom ett lag ikke møter spilleklar på banen god tid innen berammet kampstart, og ikke har lovlig forfall, regnes kampen som vunnet av laget som er klar til kamp. Enkeltspilleres uteblivelse regnes ikke som lovlig forfall.
Dersom dette blir gjentagende, kan laget miste sin plass i turneringen. 
Et lag regnes som uteblitt når:
-	laget møter for sent til oppsatt kampstart.
-	laget møter med for få spillere til at kampen kan starte.
-	laget uteblir helt uten å ha varslet arrangør innen fastsatt frist.
Uteblivelse fra kamp bøtelegges kr 1000,-. Se for øvrig NBIFs sanksjons- og straffebestemmelser.

Flere lag fra samme bedriftsidrettslag
Bedriftsidrettslag kan stille flere lag i samme idrettsgren og i samme pulje. Om det er bare en avdeling bør lagene fra samme bedriftsidrettslag møte hverandre så tidlig som mulig i serien. 
Spiller to lag fra samme bedriftsidrettslag i samme pulje, må en spiller stå over en kamp, uansett hvilket lag vedkommende spiller på, for å kunne delta på det andre laget. Spillere kan bare delta på ett lag samme dag.
Dette gjøres kun ved prekære tilfeller. 

Sluttspill:
I sluttspill er det kun tillatt å bruke spillere som har gjennomført minst 2 kamper i innledende runder for laget. Det er ikke tillatt å hente inn nye spillere til sluttspillet. Om dette skjer vil laget regnes som uteblitt ref. «ventetid og uteblivelse»

Utstyr
Det skal være tydelig forskjell på lagenes drakter og målvaktens drakt skal skille seg ut. Har to lag like drakter har hjemmelaget rett til å benytte sine drakter. Draktene skal være nummererte. Kapteinen bør ha armbind. I ballidretter plikter begge lag å stille med minst en ball med riktig lufttrykk.
Lag som ikke stiller med reglementert utstyr kan ilegges en bot på inntil kr 500,-.

Walk-over
Dersom et lag uteblir, eller gir walk-over, i 3 kamper i sesongen, vil laget bli strøket i inneværende sesong. Eventuell nedrykking skjer etter lokalt vedtatte regler.

Poengberegning
Poengberegning følger særidrettenes regelverk. Blir et lag tilkjent seier pga. protest, uteblitt motstander, walk-over, eller annet regnes målresultatet for 0-0. Dersom ett lag trekkes, strykes eller diskvalifiseres vil tidligere resultater fra spill mot dette laget ikke lenger telle. Dersom det er flere lag på samme poengsum, vil et lag som har tapt på w.o. alltid rangeres bak et lag som ikke har det - uansett målforskjell.

Opprykk og nedrykk
De to beste lagene i hver divisjon rykker opp og de to dårligste rykker ned. Står to eller flere lag likt i poeng, er målforskjellen avgjørende. Er målforskjellen lik, går det lag som har scoret flest mål foran. Dernest vil resultatet av deres innbyrdes kamper være avgjørende. Skulle heller ikke dette være utslagsgivende, må det spilles omkamp.
Et lag som har gitt walk-over seier kan ikke vinne avdelingen.
Særidrettsreglementer

Særidrettsregler
I individuelle konkurranser, lagkonkurranser og lagidretter gjelder de respektive særforbunds konkurranseregler. I de idretter som har spesielle regler godkjent av NBIFs styre, skal disse følges.

For tiden er gjelder spesielle reglementer for:

· Skyting
· Rinkbandy
· 7-er fotball
· Bowling
· Volleyball
